
Център за специална образователна подкрепа -  гр. Пазарджик,

ХАРТА НА КЛИЕНТА

Център за специална образователна подкрепа – гр.Пазарджик е юридическо лице със седалище в гр. Пазарджик, ул.“Веслец“2А има печат, данъчен номер и идентификационен код по БУЛСТАТ.
Дейността на ЦСОП – гр.Пазарджик се основава на принципите на законност, откритост, достъпност, отговорност и координация. Административното обслужване в ЦСОП – гр.Пазарджик се осъществява при спазване на принципите, установени в Закона за администрацията и в Административнопроцесуалния кодекс (АПК) , както и при гарантиране на:

1. равен достъп до административните услуги и до информация за административното обслужване;

2. различни форми за достъп до административните услуги и информацията за тях;

3. любезно и отзивчиво отношение;

4. координираност и взаимодействие с всички страни, заинтересувани от подобряване на административното обслужване в администрациите, което осигурява еднаквост на резултатите при едни и същи обстоятелства;

5. надеждна обратна връзка;

6. изпълнение на задълженията във връзка с административното обслужване по предварително разработени и обявени правила;
7. качество на предоставяните услуги.
Следвайки тези принципи, предлагаме на вниманието Ви настоящата Харта на клиента и стандарти за административното обслужване. В нея всеки потребител на предоставяните от ЦСОП – гр.Пазарджик административни услуги ще открие информация за:

· Административните услуги, извършвани от ЦСОП – гр.Пазарджик, и срокове на изпълнение;
· Общите и собствени стандарти за качествено административно обслужване;
· Начините за допитване до потребителите за подобряване и отчитане на работата по прилагане на стандартите;

· Правата на потребителите и организацията на работата със сигнали, предложения и жалби във връзка с административното обслужване.
НОРМАТИВНИ АКТОВЕ, ВЪРХУ КОИТО СЕ БАЗИРА АДМИНИСТРАТИВНОТО ОБСЛУЖВАНЕ В ЦСОП – ГР.ПАЗАРДЖИК.
· Административнопроцесуален кодекс; 

· Закон за администрацията; 

· Закон за държавния служител; 
· Кодекс на труда;

· Кодекс за социално осигуряване;
· Закон за защита на личните данни; 

· Закон за предучилищното и училищното образование; 

· Закона за достъп до обществена информация; 

· Закон за професионалното образование и обучение; 

· Наредба за административното обслужване;
· Наредба за приобщаващото образование; 

· Наредба № 11 от 1.09.2016 г. за оценяване на резултатите от обучението на учениците.
АДМИНИСТРАТИВНИ УСЛУГИ, ИЗВЪРШВАНИ ОТ ЦСОП – ГР.ПАЗАРДЖИК - Съгласно Списъка на унифицираните наименования на административните услуги (СУНАУ):

-     Общи административни услуги за всички администрации:  

1. Издаване на удостоверение за осигурителен доход (УП 2);

2. Издаване на удостоверение за трудов и/или служебен стаж на осигурявани лица (УП 3); 
3. Извършване на консултации, представляващи законен интерес за физическо или юридическо лице относно административноправен режим, които се дават по силата на нормативен акт или които са свързани с издаване на административен акт или с извършване на друга административна услуга; 

4. Предоставяне на достъп до обществена информация;
5. Уточняване на разлики между издадено удостоверение за осигурителен доход (УП 2) и данни за осигуреното лице от информационната система на НОИ.

ОСНОВНИ ЦЕЛИ, КОИТО ЦСОП – ГР.ПАЗАРДЖИК ПОСТАВЯ В ОБЛАСТТА НА АДМИНИСТРАТИВНОТО ОБСЛУЖВАНЕ.
· Да улесни физическите и юридическите лица (потребители на услуги) при получаването на информация за видовете административни услуги, за необходимите заявления по образец и регламентираните срокове; 

· Да предостави на заинтересованите лица професионална консултация за задължителния набор от документи, които осигуряват изпълнението на всяка административна услуга; 

· Да повиши качеството на крайния продукт на видовете административни услуги; 

· Да ограничи до минимум възможностите за корупция чрез пресичане на прекия контакт между заявителя на услугата и служителя, реално работещ върху предоставянето на услугата и чрез предвидените общодостъпни начини за сигнализиране.
НЕПОСРЕДСТВЕНИ ЦЕЛИ НА ЦСОП – ГР.ПАЗАРДЖИК В ОБЛАСТТА НА АДМИНИСТРАТИВНОТО ОБСЛУЖВАНЕ.
· Да се облекчат максимално административните процедури;
· Да се създаде обстановка на взаимно доверие и уважение между потребителите и служителите от ЦСОП; 

· Да се осъществява обективен контрол върху дейността на служителите от ЦСОП, извършващи административни услуги; 

· Координираност и взаимодействие с всички страни, заинтересувани от подобряването на административното обслужване, осигуряващи еднаквост на резултатите при едни и същи обстоятелства; 

· Надеждна обратна връзка; 

· Изпълнение на задълженията, свързани с административното обслужване по предварително разработени и обявени правила; 

· Качество на предоставяните услуги.
ЗАДЪЛЖИТЕЛНИ СТАНДАРТИ ЗА КАЧЕСТВОТО НА АДМИНИСТРАТИВНОТО ОБСЛУЖВАНЕ.
· Всеки служител в ЦСОП – гр.Пазарджик при изпълнение на служебните си задължения носи отличителен знак със снимка и данни за имената, длъжността, администрацията и отдела, към който принадлежи; 

· Всеки служител в ЦСОП – гр.Пазарджик се идентифицира чрез собствено и фамилно име при водене на телефонни разговори; 

· Срокът за отговор на запитвания, постъпили по пощата и по електронната поща, е до 7 дни, а в случаите, когато е необходима проверка на място или становище на друг административен орган – до 14 дни; 

· Заявлението по Закона за достъп до обществена информация и утвърдени вътрешни правила се разглежда от комисия в ЦСОП – гр.Пазарджик в 14-дневен срок, а в случаите по чл. 30 и чл. 31 от същия закон, срокът може да бъде удължен; 

· Времето за получаване на информация от потребителите и/или за приемане на документи при посещение на деловодството е не повече от 20 минути. Удълженото време, отклонение от общия стандарт, се урежда във вътрешните правила на администрацията.
ОБЩИ СТАНДАРТИ ЗА АДМИНИСТРАТИВНО ОБСЛУЖВАНЕ.
· Вежливо, любезно и отзивчиво отношение към потребителите; 

· Конфиденциалност по отношение на поставените въпроси; 

· Равнопоставеност на всички потребители чрез предоставяне на еднакъв достъп до услугите, независимо от социално положение, образование, пол, възраст, етническа принадлежност, религиозни убеждения; 

· Предоставяне на ясна, лесно разбираема, пълна и точна информация за решаване на проблема на всеки потребител; 

· Прозрачност на административното обслужване; 

· Коректност относно спазването на оповестените срокове за извършване на всяка административна услуга; 
· Разнообразни и достъпни начини за подаване на предложения, оплаквания и похвали.
СОБСТВЕНИ СТАНДАРТИ ЗА АДМИНИСТРАТИВНО ОБСЛУЖВАНЕ.
· Постигане на професионализъм в работата; 

· Наблюдателност, гъвкавост и адаптивност в различни ситуации; 

· Предоставяне на достоверна, систематизирана и пълна информация на потребителя;
· Противодействие на корупционни прояви и други неправомерни действия; 

· Избягване на конфликтни ситуации, а при възникването им - запазване на спокойствие и прилагане умения за преодоляването им; 

· Стремеж към търсене на алтернативно решение на проблема на потребителя; 
· Нетърпимост към обиди и заплахи за физическа саморазправа от страна на потребителите.
ГАРАНТИРАНИ ПРАВА НА ПОТРЕБИТЕЛИТЕ.

Всеки потребител има право да изрази своето мнение, предложение, похвала за добро изпълнение на общите и вътрешните стандарти на административното обслужване или възражение за неизпълнение на същите чрез подаване на молба, сигнал или жалба по реда на Административнопроцесуалния кодекс – извършва се в деловодството всеки работен ден от 8:30 до 16:30 ч.
На всички подадени молби, сигнали или жалби ЦСОП – гр.Пазарджик отговаря писмено в сроковете по Административнопроцесуалния кодекс. В случаите, когато е необходима проверка, крайният срок за получаване на отговор е два месеца.
ОЧАКВАНИЯ НА СЛУЖИТЕЛИТЕ, ЗАЕТИ В АДМИНИСТРАТИВНОТО ОБСЛУЖВАНЕ КЪМ ПОТРЕБИТЕЛИТЕ НА АДМИНИСТРАТИВНИ УСЛУГИ.
· Административното обслужване да се възприема като един непрекъснат процес на подобрение, за чиито успех и двете страни са еднакво важни; 

· Предоставяне на пълна и точна информация от потребителя, необходима за извършването на исканата административна услуга; 

· Уважение към служителите от ЦСОП – гр.Пазарджик при предоставяне на търсената услуга; 
НАЧИНИ ЗА ДОПИТВАНЕ ДО ПОТРЕБИТЕЛИТЕ ЗА ПОДОБРЯВАНЕ И ОТЧИТАНЕ НА РАБОТАТА ПО ПРИЛАГАНЕ НА СТАНДАРТИТЕ.
· Обратната връзка с потребителите се осъществява чрез събиране и анализ на анкетни карти, предложения, сигнали, похвали и оплаквания; 

· Средствата за осъществяване на обратната връзка с потребителите са кутия за мнения и коментари, интернет връзка; 

· Преки контакти с потребителите за получаване на съвети, мнения и препоръки.

АДРЕСЪТ и ТЕЛЕФОНИТЕ за връзка със служителите, осъществяващи административното обслужване са, както следва:

гр. Пазарджик, ул.”Веслец” № 2а, етаж І, деловодство, стая – АТС - касиер.
Телефони: 034/442493, 034/480096.               
Интернет страница: http://www.csoppz.eu
Електронен адрес: pui_ivan_vazov_pz@abv.bg
ПРИЕМНОТО ВРЕМЕ в кабинета на старши специалист по административно обслужване - деловодство, е всеки работен ден от понеделник до петък от 8:30 до 16:30 часа. В случаите, в които в деловодството или в служебните помещения на ЦСОП – гр.Пазарджик има потребители на административни услуги в края на обявеното работно време, работата на деловодството продължава до приключване на обслужването на потребителите.
НАСТОЯЩАТА ХАРТА Е ОТВОРЕНА ЗА ИЗМЕНЕНИЯ И ДОПЪЛНЕНИЯ, СЪОБРАЗЕНИ С ИЗМЕНЕНИЯТА В НОРМАТИВНИТЕ АКТОВЕ, ПОТРЕБНОСТИТЕ И ИЗИСКВАНИЯТА НА ПОТРЕБИТЕЛИТЕ.

